Izziņa par atzinumos sniegtajiem iebildumiem

|  |
| --- |
| **likumprojektā "Grozījumi Alternatīvo ieguldījumu fondu un to pārvaldnieku likumā"** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  | - | - | - | - | - |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2020. gada 16. novembris |
|  |  |
| Saskaņošanas dalībnieki | Tieslietu ministrija, Aizsardzības ministrija, Ārlietu ministrija,Iekšlietu ministrija |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrijas  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  |  |  |  |  |
| 1. | **Atzinums uz 12.11.2020.**1. Aizstāt visā likumā, izņemot 6.panta otro daļu, nosaukumu "Eiropas Komisija" 1. panta 17. punktā, 7. panta otrajā daļā, 56. panta pirmās daļas otrajā teikumā, 57. panta pirmās daļas otrajā teikumā, 82. pantā un pārejas noteikumos, vārdu "Komisija" (attiecīgā locījumā) ar vārdiem "Latvijas Banka" (attiecīgā locījumā). | **Tieslietu ministrija**1. Projekta 1. pantā grozījumu, kurš paredz visā Alternatīvo ieguldījumu fondu un to pārvaldnieku likumā (turpmāk – AIFPL) vārda “Komisija” aizstāšanu ar vārdiem “Latvijas Banka”, nepieciešams papildus izvērtēt un precizēt. Vēršam uzmanību, ka aizstāšanas izņēmumi nav jānorāda normām, kuras ar šo projektu tiek grozītas atsevišķi, piemēram, AIFPL 6. panta otrā daļa vai 82. pants. Turklāt izņēmumu normas jānorāda secīgi pēc kārtas, kā arī nav jānorāda institūcijas nosaukums “Eiropas Komisija”. Izņēmums varētu būt, ja vienā normā ir vairāki vārdi, kuriem daļēji jāveic aizstāšana. | **Ņemts vērā.**Veikti labojumi projekta 1. pantā (redakcija uz 12.11.2020.) un un veikti labojumi pārejas noteikumu 19. punktā."Normatīvo aktu projektu izstrādes rokasgrāmata" norādīts: "Normatīvā akta tekstam jābūt skaidram, nepārprotamam un viennozīmīgam." Savukārt "tiesiskās noteiktības princips uzliek valstij pienākumu nodrošināt tiesisko attiecību noteiktību un stabilitāti," (Satversmes tiesas 2004. gada 25. oktobra spriedums). Līdz ar to tiesību normu izstrādē jābūt konsekventai pieejai, kas veicinātu likuma un tajā ietverto normu skaidrību un saprotamību, tostarp nepārprotamību. Konkrētā likumprojekta ieviešamās pārmaiņas normatīvo aktu tekstos ir retas un specifiskas, bet atsevišķi agrākas prakses piemēri ir atrodami, tādēļ Likumprojekta 1. pants formulēts, saskaņojot to ar akceptētu praksi, veicot normatīvo aktu grozījumus.   2010. gada 23. decembra likums "Grozījumi Kredītiestāžu likumā" (<https://likumi.lv/ta/id/223915>) "2. Aizstāt visā likumā vārdu "banka" (attiecīgā locījumā) ar vārdu "kredītiestāde" (attiecīgā locījumā), izņemot vārdu savienojumus "Latvijas Banka" (attiecīgā locījumā), "dalībvalsts centrālā banka" (attiecīgā locījumā), "Eiropas Banku komiteja" (attiecīgā locījumā) un "Banku pārņemšanas likums" (attiecīgā locījumā) un 9.panta pirmās daļas ievaddaļu."  | 1. Aizstāt visā likumā, izņemot 1. panta 17. punktu, 7. panta otro daļu, vārdus “Eiropas Komisijas” 56. panta pirmās daļas otrajā teikumā un 57. panta pirmās daļas otrajā teikumā un pārejas noteikumos, vārdu "Komisija" (attiecīgā locījumā) ar vārdiem "Latvijas Banka" (attiecīgā locījumā).9. Papildināt pārejas noteikumus ar 19. un 20. punktu šādā redakcijā:"19. Šā likuma grozījumi, kas saistīti ar Finanšu un kapitāla tirgus komisijas pievienošanu Latvijas Bankai (t.i., par vārda "Komisija" (attiecīgā locījumā) aizstāšanu visā likumā, izņemot 1. panta 17. punktu, 7. panta otro daļu, vārdus “Eiropas Komisijas” 56. panta pirmās daļas otrajā teikumā un 57. panta pirmās daļas otrajā teikumā un pārejas noteikumos, ar vārdiem "Latvijas Banka" (attiecīgā locījumā), vārdu "normatīvie noteikumi" (attiecīgā locījumā) aizstāšanu visā likumā ar vārdu "noteikumi" (attiecīgā locījumā), vārdu "Finanšu un kapitāla tirgus komisija (turpmāk – Komisija)" 6. panta otrajā daļā aizstāšanu ar vārdiem "Latvijas Banka", vārdu "un kapitāla" izslēgšanu 15. panta trešās daļas 3. punktā, 54. panta otrās daļas 4. punktā, 81. panta septītās daļas 5., 10. un 15. punktā, 81. panta ceturtās daļas pirmā teikuma papildināšanu pēc vārda "var" ar vārdiem "apstrīdēt Latvijas Bankā un"; piektās daļas papildināšanu pēc vārda "aktu" ar vārdiem "apstrīdēšana un" un vārda "tiesā" izslēgšanu un septītās daļas 6. punktā vārdu "Latvijas Bankas" izslēgšanu) stājas spēkā vienlaikus ar Latvijas Bankas likumu. [..]." |
| 2. | **Atzinums uz 12.11.2020.**4. pantsIzslēgt 15. panta trešās daļas 3. punktā, 54. panta otrās daļas 4. punktā un 81. panta septītās daļas 5., 10. un 15. punktā vārdus "un kapitāla". | **Tieslietu ministrija**2. Projekta 4. pantā grozījumu, kurš paredz vārdu “un kapitāla” izslēgšanu dažādās normās visā AIFPL, nepieciešams no projekta izslēgt, jo normatīvo aktu izstrādes juridiskās tehnikas nosacījumi likumprojektiem šādu grozījumu veidu neparedz. Ievērojot minēto, projektā atbilstoši Ministru kabineta 2009. gada 3. februāra noteikumu Nr.108 “Normatīvo aktu projektu sagatavošanas noteikumi” (turpmāk atzinumā – noteikumi Nr.108) 72. punktam jāparedz vairāki secīgi panti, kuros būtu paredzēti šie grozījumi konkrētās normās. Papildus norādām, ka saskaņā ar projekta 1. un 4. pantā paredzētajiem nosacījumiem AIFPL 15. panta trešās daļas 3. punktā būs jāveic divi grozījumi. Šādu normu grozījumus tiesiskās skaidrības nodrošināšanai un korektai grozījumu konsolidēšanai piedāvājam izteikt jaunā redakcijā visu normu (konkrēto punktu). | **Daļēji ņemts vērā.** Veikti labojumi projekta 4. pantā (redakcija uz 12.11.2020.) un paredzēti atsevišķi papildus grozījumi, izveidojot jaunas, atsevišķas normas. AIFP likuma 15. panta trešās daļas 3. punkts netiek izteikts jaunā redakcijā, jo grozījums attiecībā uz vārda “Komisija” aizstāšanu stāsies spēkā vienlaikus ar Latvijas Bankas likumu, savukārt grozījums attiecībā uz vārdu “un kapitāla” izslēgšanu stāsies spēkā no šo grozījumu spēkā stāšanās dienas.  | 4. Izslēgt 15. panta trešās daļas 3. punktā vārdus "un kapitāla".5. Izslēgt 54. panta otrās daļas 4. punktā vārdus "un kapitāla".6. 81. pantā:[..]izslēgt septītās daļas 5., 10. un 15. punktā vārdus “un kapitāla”;[..]. |
| 3. | **Atzinums uz 12.11.2020.**5. pants81. pantā:papildināt ceturtās daļas pirmo teikumu pēc vārda "var" ar vārdiem "apstrīdēt Latvijas Bankā un";papildināt piekto daļu pēc vārda "akta" ar vārdiem "apstrīdēšana un";izslēgt piektajā daļā vārdu "tiesā";izslēgt septītās daļas 6. punktā vārdus "Latvijas Bankas". | **Tieslietu ministrija**3. Projekta 5. pantā ietvertais regulējums paredz AIFPL 81. pantā noteikt, ka Latvijas Bankas pieņemtos lēmumus var apstrīdēt Latvijas Bankā un pārsūdzēt Administratīvajā apgabaltiesā. Administratīvā procesa likuma (turpmāk atzinumā – APL) 76. panta otrā daļa paredz, ka administratīvo aktu var apstrīdēt padotības kārtībā augstākā iestādē. Likumā vai Ministru kabineta noteikumos var būt noteikta cita iestāde, kurā attiecīgo administratīvo aktu var apstrīdēt. Ja tādas nav vai tā ir Ministru kabinets, administratīvo aktu var apstrīdēt tajā iestādē, kura izdevusi šo aktu, vai uzreiz pārsūdzēt tiesā. Tādējādi APL jau paredz vispārīgu iestādes izdotu administratīvo aktu apstrīdēšanas kārtību, kas AIFPL nav atcelta tikai tāpēc, ka AIFPL 81. pants paredz, ka Finanšu un kapitāla tirgus komisijas pieņemtos lēmumus var pārsūdzēt Administratīvajā apgabaltiesā, proti, noteiktā regulējuma mērķis ir bijis paredzēt, ka Finanšu un kapitāla tirgus komisijas pieņemto lēmumu pārsūdzēšanas gadījumā pirmā instance ir Administratīvā apgabaltiesa. Līdz ar to no šobrīd spēkā esošā regulējuma izriet, ka Finanšu un kapitāla tirgus komisijas pieņemtos lēmumus saskaņā ar APL 76. panta otro daļu var apstrīdēt Finanšu un kapitāla tirgus komisijā vai saskaņā ar AIFPL 81. pantā noteikto pārsūdzēt Administratīvajā apgabaltiesā. Ņemot vērā minēto, projekta 5. pantā ietvertais dublēs APL noteikto, līdz ar to lūdzam to no projekta izslēgt. Vienlaikus lūdzam precizēt projekta 8. pantā ietverto AIFPL pārejas noteikumu 19. punktu, kā arī projekta sākotnējās ietekmes novērtējuma ziņojumā (anotācijā) ietverto informāciju.  | **Ņemts vērā**Veikti grozījumi Projekta 5. pantā (redakcija uz 12.11.2020.) izslēdzot grozījumus AIFPL 81. panta ceturtajā daļā un paredzēti atsevišķi grozījumi izveidojot jaunas normas, kā arī veikti labojumi pārejas noteikumu 19. punktā un sākotnējās ietekmes novērtējuma ziņojumā (anotācijā) ietvertajā informācijā.  | 6. pants81. pantā:papildināt piektajā daļā pēc vārda "akta"ar vārdiem "apstrīdēšana un";izslēgt piektajā daļā vārdu "tiesā";izslēgt septītās daļas 5., 10. un 15. punktā vārdus “un kapitāla”; izslēgt septītās daļas 6. punktā vārdus "Latvijas Bankas".9. Papildināt pārejas noteikumus ar 19. un 20. punktu šādā redakcijā:"19. Šā likuma grozījumi, kas saistīti ar Finanšu un kapitāla tirgus komisijas pievienošanu Latvijas Bankai (t.i., par vārda "Komisija" (attiecīgā locījumā) aizstāšanu visā likumā, izņemot 6. panta otro daļu, nosaukumu "Eiropas Komisija" (attiecīgā locījumā) 1. panta 17. punktu, 7. panta otro daļu, vārdus “Eiropas Komisijas” 56. panta pirmās daļas otrajā teikumā un 57. panta pirmās daļas otrajā teikumā, 82. pantā un pārejas noteikumos, ar vārdiem "Latvijas Banka" (attiecīgā locījumā), vārdu "normatīvie noteikumi" (attiecīgā locījumā) aizstāšanu visā likumā ar vārdu "noteikumi" (attiecīgā locījumā), vārdu "Finanšu un kapitāla tirgus komisija (turpmāk – Komisija)" 6. panta otrajā daļā aizstāšanu ar vārdiem "Latvijas Banka", vārdu "un kapitāla" izslēgšanu 15. panta trešās daļas 3. punktā, 54. panta otrās daļas 4. punktā, 81. panta septītās daļas 5., 10. un 15. punktā, 81. panta piektās daļas papildināšanu pēc vārda "aktu" ar vārdiem "apstrīdēšana un" un vārda "tiesā" izslēgšanu un septītās daļas 6. punktā vārdu "Latvijas Bankas" izslēgšanu) stājas spēkā vienlaikus ar Latvijas Bankas likumu. [...]." |
| 4. | **Atzinums uz 12.11.2020.**5. pants81. pantā:papildināt ceturtās daļas pirmo teikumu pēc vārda "var" ar vārdiem "apstrīdēt Latvijas Bankā un";papildināt piekto daļu pēc vārda "akta" ar vārdiem "apstrīdēšana un";izslēgt piektajā daļā vārdu "tiesā";izslēgt septītās daļas 6. punktā vārdus "Latvijas Bankas". | **Tieslietu ministrija**4. Projekta 5. pantā ietvertie grozījumi AIFPL 81. panta piektajā daļā paredz noteikt, ka Latvijas Bankas pieņemto lēmumu apstrīdēšana un pārsūdzēšana neaptur to darbību. AIFPL 81. panta piektā daļa šobrīd paredz, ka Finanšu un kapitāla tirgus komisijas pieņemto lēmumu pārsūdzēšana neaptur to darbību. APL 80. panta pirmā daļa noteic, ka iesniegums par administratīvā akta apstrīdēšanu aptur tā darbību no dienas, kad iesniegums saņemts iestādē, izņemot gadījumus, kas paredzēti APL 360. panta otrajā un trešajā daļā, kā arī gadījumus, kad iesniegumu iesniedzis labvēlīga administratīvā akta adresāts, lai panāktu vēl labvēlīgāka administratīvā akta izdošanu, vai ja iesniegums iesniegts par vispārīgo administratīvo aktu. Tādējādi APL paredz vispārīgu principu, ka administratīvā akta apstrīdēšana aptur tā darbību. Ievērojot minēto, projekta sākotnējās ietekmes novērtējuma ziņojumu (anotāciju) nepieciešams papildināt ar pamatojumu šāda atšķirīga regulējuma noteikšanai. Vēršam uzmanību, ka AIFPL spēkā esošais regulējums ir pieņemts atbilstoši APL 185. pantā noteiktajam regulējumam un ir attiecināms uz tiesas procesu, savukārt apstrīdēšanas stadijai lēmuma neapturēšanas pamatojums nav sniegts. Papildus norādām, ka projekta 5. panta otrajā un trešajā daļā paredzētie grozījumi AIFPL 81. panta piektajā daļā (ievaddaļā) neatbilst normatīvo aktu izstrādes juridiskās tehnikas prasībām, jo šādus grozījumus izsaka kā vienu grozījumu, ar kuru tiek paredzēta noteiktu vairāku vārdu aizstāšana, jo nav lietderīgi vienlaikus papildināt un izslēgt blakus esošus vārdus. | **Ņemts vērā**Veikti labojumi Projekta 5. pantā (redakcija uz 12.11.2020.) un papildināta sākotnējās ietekmes novērtējuma ziņojumā (anotācijā) ietvertā informācijā. | 6. pants81. pantā:papildināt piektajā daļā pēc vārda "akta"ar vārdiem "apstrīdēšana un";izslēgt piektajā daļā vārdu "tiesā";izslēgt septītās daļas 5., 10. un 15. punktā vārdus “un kapitāla”; izslēgt septītās daļas 6. punktā vārdus "Latvijas Bankas".Likumprojekta anotācijas I. sadaļas 2. punktā ietvertais skaidrojuma 3. punkts papildināts. |
| 5. | **Atzinums uz 12.11.2020.**8. pantsPapildināt pārejas noteikumus ar 19. un 20. punktu šādā redakcijā:"[...] 20. Finanšu un kapitāla tirgus komisijas izdotie normatīvie noteikumi, kas saskaņā ar šo likumu izdoti līdz Latvijas Bankas likuma spēkā stāšanās dienai, ir spēkā līdz dienai, kad Latvijas Banka tos izdod jaunā redakcijā." | **Tieslietu ministrija**5. Projekta 8. pantā ietvertais AIFPL pārejas noteikumu 20. punkts noteic, ka Finanšu un kapitāla tirgus komisijas izdotie normatīvie noteikumi, kas saskaņā ar šo likumu izdoti līdz Latvijas Bankas likuma spēkā stāšanās dienai, ir spēkā līdz dienai, kad Latvijas Banka tos izdod jaunā redakcijā. Likumprojekta “Latvijas Bankas likums” pārejas noteikumu 3. punkts paredz, ka Latvijas Bankas un Finanšu un kapitāla tirgus komisijas normatīvie noteikumi, ieteikumi un vadlīnijas, kas pieņemti līdz likumprojekta “Latvijas Bankas likums” spēkā stāšanās dienai, piemērojami līdz dienai, kad Latvijas Banka tos izdod jaunā redakcijā, bet ne ilgāk kā līdz 2024. gada 31. decembrim. Ievērojot minēto, nepieciešams izvērtēt šāda dublējoša pārejas regulējuma lietderību, bet, ja tāds nepieciešams, projektā šis pārejas noteikums jāpapildina ar termiņu, līdz kuram būs piemērojami Finanšu un kapitāla tirgus komisijas normatīvie noteikumi, tādējādi uzliekot pienākumu Latvijas Bankai izdot jaunus noteikumus ne vēlāk kā līdz šim termiņam. | **Ņemts vērā**Veikti labojumi pārejas noteikumu 20. punktā.  | 9. Papildināt pārejas noteikumus ar 19. un 20. punktu šādā redakcijā:"[...] 20. Finanšu un kapitāla tirgus komisijas izdotie normatīvie noteikumi, kas saskaņā ar šo likumu izdoti līdz Latvijas Bankas likuma spēkā stāšanās dienai, ir piemērojami līdz dienai, kad Latvijas Banka apstiprina attiecīgos noteikumus, bet ne ilgāk kā līdz 2024. gada 31. decembrim.". |
| Atbildīgā amatpersona |    |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Liene Jenerte

|  |
| --- |
| (par projektu atbildīgās amatpersonas vārds un uzvārds) |
| Finanšu ministrijas Finanšu tirgus politikas departamenta Kredītiestāžu un maksājumu pakalpojumu politikas nodaļas juriste |
| (amats) |
| 67095502 |
| (tālruņa un faksa numurs) |
| Liene.Jenerte@fm.gov.lv  |
| (e-pasta adrese) |

Tukiša, 67774818

Sigita.Tukisa@fktk.lv